DUSTEX

Bjorhaugslettå

Postboks 14, 4367 Nærbø

Telefon: 51 79 13 00

Telefaks: 51 79 13 01

www.risa.no

E-post: post@risa.no

Kontonr.: 3295 05 17777

Org.nr.: NO 980 404 129 MVA

Dustex brukes til å hindre støvplager på grusveger, og stoffet binder sammen grusen til et sterkt topplag.

I Arendal Øst kontrakten har Risa brukt dustex på alle grusveger hver eneste vår de siste 3 årene med godt resultat.

1. Sørg for at grusvegen er fuktig (bløt)
2. Høvle vegen så man får frem mye av finstoffet som ligger i vegen
3. Legg ut dustex så fort som mulig, ikke vent til vegen er tørket opp
4. Ved oppgrusing av en grusveg, husk å bruke grus som har mye finstoff i seg. Bruk helst ikke større enn 12mm korngradering. Dustex binder finstoffet sammen og "murer" inne grus som har større korngradering og lager en fast og hard overflate som tåler mye påkjenning.
5. Skal man lappe grusveger for hånd etter at vegen er behandlet må man også huske å fylle disse hullene med dustex. Da binder den nye grusen seg sammen med den som allerede ligger der. Så slipper man å lappe samme hullene flere ganger.

Sommeren 2013 var en av de tørreste og fineste sommeren på mange år. Risa brukte i Arendal Øst dustex på alle grusvegene.

På våren ble det fulgt godt med på været og det ble høvlet så fort bakken var fin og fuktig slik at det øverste topplaget på grusvegene åpnet seg. Det ble lagt ut dustex de nærmeste dagene etter høvling.

Det ble også lagt ut 2000 tonn med grus (m/mye finstoff), på veger som ble nygruset brukte vi litt mer enn andre veger slik at ny grus fikk blandet seg godt med dustex.

Dette ble utført i mai måned 2013. Grusvegene ble denne sommeren liggende uberørt for lapping, høvling og ekstra støvbinding frem til slutten av august.

Her sparte Risa seg for mye arbeid og kostnader som følge av det ble brukt dustex på vegene og ikke salt (klorcalsium). Så vi mener at det lønner seg å bruke dustex i stedet for salt.

Så fordelen med bruk av dustex i forhold til salt på grusveger:

1. Tar mer hensyn til miljøet. Forurensing av grunn og vann, vegetasjon, dyreliv etc.
2. Slipper masse ekstra arbeid med lapping og høvling. Vegbanen holder seg hard og jevn igjennom sesongen. Ved bruk av salt må det gjerne lappes/høvles 1. gang pr uke. Mye arbeid og grus i sesongen er kostbart.
3. Ved støvbinding holder det gjerne med 1 gang pr sesong, med salt må det gjerne gjøres flere ganger.
4. Hard vegbane gjør at grusen er på vegen og ikke renner av og ned i grøfter. Man slipper å renske grøfter så ofte.
5. Grusvegene klarer seg selv, man trenger ikke følge disse opp (inspisere) på samme måte som ved bruk av salt. Man vet at vegene holder seg bedre.
6. Hardere vegbane når vinteren kommer. Letter å brøyte, plogen skjærer ikke ned i vegbanen og brøyter vekk grusen. Sparer utgifter på ny grus hvert år.
7. Vegen er mer stabil ved teleløsning, blir ikke så gjørmete. Sparer tid og penger med å kjøre på ekstra grus for å stabilisere den om våren.
8. Pris på dustex ligger på samme nivå som salt. Salt må fraktes og kjøres til lager. Man slipper lagerplass som man må ha til salt.

***Med vennlig hilsen***

****

***Ronny Hope
Anleggsleder
Telefon 928 07 260***